**Uzņēmuma LĪGUMS**

par Daugavpils pilsētas administratīvajā teritorijā esošā vietējā

ģeodēziskā tīkla apzināšanu, izvērtēšanu un pārskata sagatavošanu

Daugavpilī, 2016.gada 1.septembrī

 **Daugavpils pilsētas dome**,reģ.Nr.90000077325, juridiskā adrese: Krišjāņa Valdemāra iela 1, Daugavpils, Domes izpilddirektores **Ingas Goldbergas** personā, kura rīkojas uz Daugavpils pilsētas domes 2005.gada 11.augusta saistošo noteikumu Nr.5 “Daugavpils pilsētas pašvaldības nolikums” 25.1 apakšpunkta pamata, (turpmāk – **Pasūtītājs**) no vienas puses, un

 **SIA “ĢEODĒZISTS”**, reģ.Nr.41203006878, juridiskā adrese: Vasarnīcu iela 16, Ventspils, valdes locekļa **Aigara Ansberga** personā, no otras puses, (turpmāk – **Izpildītājs)**, abas puses kopā un katra atsevišķi turpmāk tekstā - **Līdzējiem**,

 pamatojoties uz spēkā esošajiem normatīvajiem aktiem un ņemot vērā Daugavpils pilsētas domes Iepirkuma komisijas 2016.gada 22.augusta lēmumu (prot.Nr.5) iepirkumā „Daugavpils pilsētas administratīvajā teritorijā esošā vietējā ģeodēziskā tīkla apzināšana, izvērtēšana un pārskata sagatavošana”, DPD 2016/137, noslēdza šāda satura līgumu:

**I. Līguma priekšmets**

1. Pasūtītājs uzdod un Izpildītājs apņemas Līgumā un normatīvajos aktos noteiktajā kārtībā, termiņos un pienācīgā kvalitātē **veikt Daugavpils pilsētas vietējā ģeodēziskā tīkla punktu apsekošanu, un atbilstoši Tehniskajam piedāvājumam sagatavot un iesniegt Pasūtītājam apsekošanas pārskatu un Tehniskajā piedāvājumā norādītos dokumentus**, (turpmāk – Pakalpojums).
2. Pakalpojums tiek veikts saskaņā ar Tehnisko piedāvājumu (Pielikums).

**II. Līguma spēkā stāšanās un darbības termiņš**

1. Līgums stājas spēkā brīdī, kad to parakstījuši Līdzēji un darbojas līdz pilnīgai saistību izpildei.
2. Pasūtītājs ir tiesīgs nekavējoties vienpusēji atkāpties no Līguma izpildes bez jebkādu zaudējumu atlīdzināšanas Izpildītājam, par Līguma izbeigšanu rakstiski paziņojot Izpildītājam, ja:
	1. Izpildītājs atzīts par maksātnespējīgu, tiek likvidēts, tā darbība ir apturēta vai pārtraukta;
	2. Piegādātājs, izpildot pakalpojumu, rupji pārkāpj līguma nosacījumus vai normatīvo aktu prasības;
	3. Izpildītājs kavē Līguma izpildi vairāk kā par diviem mēnešiem;
	4. Izpildītājs kavē konkrēta pakalpojuma izpildes laika grafikā paredzētā uzdevuma izpildi vairāk kā par mēnesi.
3. Ja līgums tiek vienpusēji izbeigts, Izpildītājs nekavējoties, bet ne vēlāk kā triju darbdienu laikā, atmaksā summu, ko tas kā avansa maksājumu saņēmis no Pasūtītāja.

**III. Līgumcena un norēķinu kārtība**

1. Kopējā līgumcena par pakalpojuma izpildi bez PVN ir **EUR 9400,00** (deviņi tūkstoši četri simti *euro* un 00 centi). PVN 21 % ir EUR 1974,00 (viens tūkstotis deviņi simti septiņdesmit četri *euro* un 00 centi). Kopā ar PVN **EUR 11 374,00** (vienpadsmit tūkstoši trīs simti septiņdesmit četri *euro* 00 centi).
2. Līgumcenā ir ietvertas visas izmaksas un izdevumi, kas saistīti ar Pakalpojuma pilnīgu un kvalitatīvu izpildi, izņemot PVN. Visas Pretendenta izmaksas, kas saistītas ar iepirkuma priekšmetu, ir iekļautas veiktajos aprēķinos.
3. Pasūtītājs samaksā Izpildītājam **avansa maksājumu 30 %** (trīsdesmit procentu) apmērā no kopējās līguma summas **10 (desmit)** dienu laikā no Izpildītāja avansa rēķina saņemšanas dienas.
4. Atlikušo Līguma summas daļu Pasūtītājs samaksā Izpildītājam **20 (divdesmit)** dienu laikā no Pakalpojuma Nodošanas - pieņemšanas akta parakstīšanas un rēķina saņemšanas dienas.

**IV. Līguma izpildes kārtība**

1. Pakalpojuma izpildes termiņš ir **6 (seši) mēneši** no Līguma spēkā stāšanās dienas.
2. Kvalitatīvi izpildīts Pakalpojums tiek pieņemts ar Līdzēju parakstītu Pakalpojuma Nodošanas-pieņemšanas aktu.
3. Ja Pasūtītājs konstatē, ka Pakalpojums ir izpildīts nekvalitatīvi vai citādi nekā Pasūtītājs norādījis, tad Pasūtītājs 3 (trīs) darba dienu laikā no trūkumu konstatēšanas brīža rakstveidā iesniedz Izpildītājam pretenziju, norādot konstatētos trūkumus un to novēršanas termiņu. Trūkumu novēršanu Izpildītājs veic par saviem līdzekļiem.
4. Par pilna norēķina dienu tiek uzskatīta diena, kurā Pasūtītājs un Izpildītājs izpildījuši visas savstarpējās saistības, ko uzliek šis Līgums.

**V. Sankcijas**

1. Ja Pasūtītājs nesamaksā Izpildītājam Līguma 8. vai 9.punktā paredzētajā termiņā, tas maksā līgumsodu 0,2% apmērā no nesamaksātās summas par katru nokavēto maksājuma dienu, bet ne vairāk kā 10 % no kopējās līgumcenas.
2. Līgumsoda samaksa neatbrīvo Pasūtītāju no visu saistību izpildes. Līgumsoda samaksa neatbrīvo no zaudējumu atlīdzības, kas Izpildītājam radušies no līgumsaistību pārkāpuma.
3. Par pakalpojuma pabeigšanas termiņa kavējumu Izpildītājs maksā Pasūtītājam līgumsodu 0,2% apmērā no kopējās līgumcenas par katru nokavēto dienu, bet ne vairāk kā 10 % no kopējās līgumcenas.

**VI. Līdzēju pienākumi un tiesības**

1. Izpildītājam ir jāizpilda Pakalpojums un jāveic savi pienākumi ar vislielāko rūpību un efektīvi, jāaizsargā Pasūtītāja likumīgās intereses darījumos ar trešajām personām, kā arī jāievēro konfidencialitāte saņemtajā informācijā.
2. Izpildītājs pilnībā atbild par jebkuru risku, kāds var rasties, izpildot Pakalpojumu. Izpildītājam jāatlīdzina Pasūtītājam nodarītie zaudējumi, kas radušies Izpildītāja vainas dēļ, ja Pakalpojums ir izpildīts nekvalitatīvi vai neatbilstoši Pasūtītāja norādījumiem.
3. Izpildītājs normatīvajos aktos noteiktajā kārtībā apdrošina savu civiltiesisko atbildību.
4. Izpildītājs sniedz Pasūtītājam pārskatus par Pakalpojuma izpildi pēc Pasūtītāja pieprasījuma.
5. Izpildītājs apņemas nekavējoties brīdināt Pasūtītāju par blakus apstākļiem, kuri varētu kavēt darbu izpildi, par kuriem neaprēķina līgumsodu, bet pagarina pakalpojuma izpildes termiņu:
	1. uzmērīšanai nepieciešamo datu (izdruka no kadastra kartes, ielu sarkano līniju koordinātes, u.c.) aizkavēšanās, tos savlaicīgi nesaņemot no atbildīgajām valsts un pašvaldību iestādēm;
	2. nepiemēroti laika apstākļi (putenis, zema gaisa temperatūra, u.c.);
	3. citi iepriekš neparedzami objektīvi apstākļi.
6. Izpildītājs apņemas brīdināt Pasūtītāju par termiņa pagarinājumu rakstveidā.
7. Pasūtītājs apņemas samaksāt Izpildītājam atlīdzību par kvalitatīvi izpildīto Pakalpojumu, saskaņā ar šī līguma nosacījumiem.

**VII. Nepārvaramas varas apstākļi**

1. Līdzēji tiek atbrīvoti no atbildības par līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, varas un pārvaldes institūciju rīcība, normatīvo aktu, kas būtiski ierobežo un aizskar Līdzēju tiesības un ietekmē uzņemtās saistības, pieņemšana un stāšanās spēkā.
2. Līdzējam, kas atsaucas uz nepārvaramas varas vai ārkārtēja rakstura apstākļu darbību, nekavējoties, bet ne vēlāk kā 3 (trīs) darba dienu laikā par šādiem apstākļiem rakstveidā jāziņo otram Līdzējam. Ziņojumā jānorāda, kādā termiņā būs iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu. Nesavlaicīga paziņojuma gadījumā Līdzējs netiek atbrīvots no līguma saistību izpildes.
3. Nepārvaramas varas apstākļu iestāšanās gadījumā Līguma darbības termiņš tiek pārcelts atbilstoši šādu apstākļu darbības laikam vai arī Līdzēji vienojas par Līguma pārtraukšanu.

**VIII. Līguma nodrošinājums**

1. Izpildītājs **5 (piecu)** dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **5% (piecu procentu)** apmērā no Līgumcenas ar PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantijai jābūt spēkā visā Līguma darbības termiņa laikā.
2. Līguma izpildes garantiju Pasūtītājs var izmantot līguma izpildes trūkumu novēršanai un līgumsoda ieturēšanai.

**IX. Noslēguma jautājumi**

1. Līguma izpildei Līdzēji pilnvaro šādas personas, kuras dod rīkojumus un risināt ar līguma izpildi radušos jautājumus:
	1. no Pasūtītāja puses – **Edgars Kaplers**, tālr.65407784, e-pasts: edgars.kaplers@daugavpils.lv*;*
	2. no Izpildītāja puses - Sertificētais atbildīgais mērnieks **Ivars Nudiens***,* tālr. 63628550, info@geodezists.lv.
2. Visos jautājumos, kas nav noregulēti šajā līgumā, Līdzēji vadās no iepirkuma nosacījumu prasībām, Līguma nosacījumiem, Izpildītāja piedāvājuma iepirkumam un spēkā esošajiem normatīvajiem aktiem.
3. Visi strīdi starp Līdzējiem risināmi pārrunu ceļā, bet, ja tas nav iespējams, LR tiesā.
4. Līgums ir saistošs Līdzēju tiesību un saistību pārņēmējiem.
5. Līdzēji apņemas neveikt nekādas darbības, kas tieši vai netieši var radīt zaudējumus otram Līdzējam vai kaitēt otra Līdzēja interesēm.
6. Līdzēji savstarpēji ir atbildīgi par otram Līdzējam nodarītajiem zaudējumiem, ja tie radušies viena Līdzēja vai tā darbinieku, kā arī šī Līdzēja līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.
7. Līgumam ir šādi pielikumi:
	1. Izpildītāja iepirkumam iesniegtā kvalifikācijas apraksta kopija uz 5 lp;
	2. Izpildītāja iepirkumam iesniegtā tehniskā piedāvājuma kopija uz 2 lp.
8. Līgums sastādīts uz 4 (četrām) lapām, ar vienādu juridisko spēku, no kuriem viens glabājas pie Pasūtītāja, bet otrs pie Izpildītāja.

**X. Līdzēju rekvizīti un paraksti**

|  |  |
| --- | --- |
| **PASŪTĪTĀJS****Daugavpils pilsētas dome,**reģ.Nr.90000077325K.Valdemāra iela 1, Daugavpils, LV-5401, tālr.65404338AS SWEDBANK,kods: HABALV2Xn/k LV69HABA0001402041250Domes izpilddirektoreI.Goldberga\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **IZPILDĪTĀJS** **SIA “ĢEODĒZISTS”**reģ.Nr.41203006878Vasarnīcu iela 16, Ventspils, LV - 3601tālr.63628550, fakss 63628551,AS SWEDBANK,kods: HABALV2Xn/k LV70HABA0001408059597Valdes loceklisA.Ansbergs \_\_\_\_\_\_\_\_\_\_\_\_\_\_\_\_\_\_\_\_\_\_\_ |